અમેરિકી રાષ્ટ્રપતિ ડોનાલ્ડ ટ્રમ્પને માફિયા બોસ કહેનાર એફબીઆઈ પૂર્વ ડાયરેક્ટર ઘ્વારા એક ઇન્ટરવ્યૂમાં જણાવવામાં આવ્યું કે ડોનાલ્ડ ટ્રમ્પ નૈતિક રૂપે રાષ્ટ્રપતિ પદ માટે યોગ્ય નથી. એબીસી ન્યુઝને આપવામાં આવેલા ઇન્ટરવ્યૂમાં જેમ્સ કોમીએ ટ્રમ્પ એડમિનિસ્ટ્રેશન તુલના એક માફિયા પરિવાર સાથે કરતા કહ્યું કે તેમની અધ્યક્ષતા જંગલમાં આગ બરાબર છે. કોમી ઘ્વારા જણાવવામાં આવ્યું કે તેમની પાસે ડોનાલ્ડ ટ્રમ્પ વિરુદ્ધ અપરાધિક પુરાવા છે. ધ્યાન આપવા જેવી બાબત છે કે ડોનાલ્ડ ટ્રમ્પએ જેમ્સ કોમીને એફબીઆઈ ડાયરેક્ટર પદથી હટાવી દીધા હતા. જેઓ વર્ષ 2016 દરમિયાન અમેરિકી ઈલેક્શન દરમિયાન રશિયન દખલગીરી અંગે જાંચ કરી રહ્યા હતા. આ અઠવાડિયે કોમીની બુક A Higher Loyalty: Truth, Lies, and Leadership લોન્ચ થઇ રહી છે.